Шамил вуха а ца хьожуш оьрсийн эпсаршна т1евахара. Стенан ойла йора те Нохчийчоьнан, Дагестанан имама, Кавказан майрачу лоьмо? И Хууш Аллах1 ша бен вацара. Амма цо сагатдан х1умма а дацара. Дагахьбаллам хила а. Дала шена т1едиллинарг цо кхочушдинера. Нагахь т1еман хьаькамаш т1аьхьа дохкобовлучех хилча, цхьа а т1ом бола а лур бацара. «Къонах вац т1аьхьенан ойлаешверг! » – олу нохчаша. Цаьргара и г1иллакх тоххарехь схьаэцнера имам Шемала.